बस चालक ने बाइक सवार को ठोका, भर्ती
शनिवार को गुण्डरदेही थाना के सामने पायल बस के चालक ने गुंडरदेही निवासी 20 वर्षीय बाइक चालक कैलाश सोनकर को पीछे से ठोकर मार दी। जिसके बाद मौके पर थाने में तैनात जवानों ने युवक को अस्पताल पहुंचाया।
आरोपी बस चालक के खिलाफ रिपोर्ट दर्ज की गई है। युवक कैलाश ने बताया कि घरेलू काम से घर लौटते वक्त यह घटना हुई। मैं अपने साइड में था बस चालक मुझे देखा ही नहीं और सीधे लाकर मेरे ऊपर गाड़ी चढ़ा दिया। मैं जैसे तैसे टायर की ओर आने से अपने आप को बचा लिया।
गाड़ी भी बुरी तरह से टूट गई है। गुण्डरदेही टीआई पीके पाठक ने बताया बस वाले ने लापरवाही पूर्वक वाहन चलाया। प्रार्थी की रिपोर्ट पर धारा 279, 337 आईपीसी के तहत जुर्म दर्ज कर लिया गया है। युवक का ईलाज गुण्डरदेही के शासकीय अस्पताल में जारी है।
बस चालकों में मारपीट
सुबह 11 बजे के करीब टाईम से पहले बस पहुंचने पर बस परिचालकों ने एक बस ड्राइवर के साथ मारपीट कर दी। सार्वजनिक स्थल पर गाली-गलौच भी हुई। इस स्थान पर एक पुलिस जवान की ड्यूटी लगी रहती है। मगर वह कभी दिखाई नहीं देता। इस विवाद से काफी परेशानी हुई। आसपास के लोगों के साथ ही यात्री भी बीच-बचाव करते दिखे, लेकिन चालक-परिचालकों में इसका कोई असर नहीं हुआ।
hin_Deva hin_Deva hin_Deva hin_Deva hin_Deva hin_Deva